da da da en da da da da da en de da da da da en en da da da da da da nn fi de de da en de nn da da de fi da da da da da da da da da da da da da da da da da da da da da da da da da da da da da da da da fr nl da de da da da da da en da da da nn fi de de de en nn en da en da da en en en da en da en en da da en da da ro da et da
Ny forskning viser, at LæseLeg styrker børns sprog, selvtillid og adgang til fællesskabet - LæseLeg
Hent boghæfter – og meget mere LæseLeg
Kom i gang med LæseLeg – og dialogisk læsning
Tag på LæseLeg-kursus – det er både sjovt og lærerigt
Gode råd til forældre
Følg os på Facebook
Ny forskning viser, at LæseLeg styrker børns sprog, selvtillid og adgang til fællesskabet
Ny forskning viser, at LæseLeg styrker børns sprog, selvtillid og adgang til fællesskabet
LæseLeg giver børnehavebørn flere ord og mod til at bruge dem. Børnene får selvtillid og bliver bedre til at fastholde og indgå nye relationer til andre børn. Det viser forskningsresultater, der ledsager udrulningen af projektet til de danske børnehaver.
H.K.H. Kronprinsessen deltog i lanceringen af LæseLeg
H.K.H. Kronprinsesse Mary var i dag i børnehuset Svanen i Brøndby med bl.a. børne- og undervisningsminister Christine Antorini og borgmester i Brøndby Ib Terp for at markere, at Mary Fondens nye projekt LæseLeg nu tilbydes til alle landets børnehaver. Samtidig gav børn og pædagoger en smagsprøve på, hvordan de arbejder med LæseLeg, og Hr. Skæg optrådte for børnene.
LæseLeg er et pædagogisk redskab, som Mary Fonden – i samarbejde med eksperter på feltet – har udviklet til brug i danske børnehaver. LæseLeg baserer sig på metoden dialogisk læsning, der i international forskning har vist sig at have en veldokumenteret effekt i forhold til at øge børns ordforråd og styrke deres kommunikative kompetencer og dermed vejen ind i fællesskabet.
Ved dagens arrangement blev følgeforskningen fra pilotfasen i LæseLeg offentliggjort og præsenteret af Mary Fondens direktør Helle Østergaard:
”Forskningen viser, at LæseLeg virker. De børn, der har deltaget i LæseLeg-programmet, har udviklet signifikant bedre kommunikative færdigheder end børnene i kontrolgruppen, der har fået læst bøgerne op på vanlig vis. Derudover er pædagogernes tilbagemeldinger overvældende positive – de oplever LæseLeg som et inspirerende og letanvendeligt redskab, der støtter sprogudviklingen og inklusionen af børnene. Børnene får nye ord, mod til at bruge dem og bliver bedre til at indgå og fastholde relationer. Og det er det, LæseLeg er sat i verden for – at give alle børn adgang til fællesskabet,” fortalte hun.
Maiken Bækgaard, pædagog i børnehuset Svanen i Brøndby, har brugt LæseLeg i pilotfasen og glæder sig til at fortsætte den pædagogiske aktivitet, som også børnene i høj grad har taget til sig.
”LæseLeg har været en rigtig god udfordring for mig som fagperson i forhold til det pædagogiske arbejde omkring sprog og højtlæsning. Det har været fantastisk at have et pædagogisk redskab mellem hænderne, som ikke bare styrker inklusionen, fordi der opstår nye relationer i læsegrupperne, men som også udvikler børnenes sprog. Vi har nu fået børn, der smager på ordene, og som har fået mere selvtillid – bl.a. til at byde ind, når vi taler om ord og begreber,” fortæller Maiken Bækgaard.
LæseLeg er udviklet af Mary Fonden, hører ind under indsatsområdet Mobning og Trivsel og har Det Obelske Familiefond som finansiel partner.
LæseLeg er baseret på metoden dialogisk læsning: Oplæsning i mindre læsegrupper med dialog, hvor den samme bog læses flere gange, og hvor den voksne stiller barnet spørgsmål undervejs og relaterer læsningen til barnets hverdag. Efterfølgende arbejdes der videre med historierne og ”de gode ord”i kreative aktiviteter.
LæseLeg har været testet i et pilotprojekt over fire måneder fra september 2011, hvor i alt ni børnehaver i hhv. Brøndby, Odense og Aalborg har medvirket.
I testperioden er projektet blevet tæt fulgt af Kristine Jensen de López, professor i udviklingspsykologi ved Aalborg Universitet, der har været ansvarlig for følgeforskningen.
96 tilfældigt udvalgte børn i alderen 3-6 år deltog i følgeforskningen. Halvdelen deltog i LæseLeg, den anden halvdel af børnene (kontrolgruppen) fik læst de bøger, der indgår i LæseLeg, på traditionel vis. Herudover er forskningen baseret på 36 individuelle interviews med i alt 18 pædagoger, der afprøvede LæseLeg, samt observationer af udvalgte stille børn. Indsatsen giver det hidtil mest indgående kendskab til effekten af dialogisk læsning herhjemme.
Resultaterne viser, at de børn, der deltog i LæseLeg-programmet, havde udviklet signifikant bedre kommunikative færdigheder end de børn (kontrolgruppen), der blot havde fået de samme bøger læst op på almindelig vis.
LæseLeg-børnene havde bedre ordforråd på ukendte ord og kunne bedre selv forklare de svære ord, der indgik i LæseLeg-bøgerne.
De 3-4-årige LæseLeg-børn var desuden signifikant bedre til hurtigt og flydende at benævne nye ord end børn i kontrolgruppen – en evne, der hænger sammen med børnenes læsefærdigheder senere. Jo bedre børnene er til at benævne nye ord i børnehaven, jo bedre vil deres læsefærdigheder højst sandsynligt blive.
Pædagogerne udtrykte stor tilfreds med LæseLeg og fremhævede bl.a. følgende særlige styrker ved projektet:
LæseLeg skaber kreative børn og voksne
LæseLeg skaber tid, ro og rum for højtlæsning med børnene
LæseLeg forbedrer muligheden for social inklusion i børnehaven
LæseLeg støtter børn med sproglige vanskeligheder
LæseLeg støtter de stille børn i at turde åbne sig og bruge sproget – og giver dem selvtillid
LæseLeg får børnene til at se hinanden, skabe nye legerelationer og fællesskaber
LæseLeg styrker relationen til det enkelte barn
Læseleg - giv sproget vokseværk
LæseLeg handler om glæden ved ord og fællesskabet, der udspringer af dem.
Telefon: 45 27 30 20
LæseLeg indgår i Mary Fondens arbejde for at forebygge og afhjælpe social isolation og fremme børns trivsel.
Kom i gang med LæseLeg
Gode råd til forældre
Log ind Glemt password?
Følg os på Facebook
Vi bruger cookies for at forbedre din oplevelse på hjemmesiden. Hjemmesiden anvender cookies fra tredjeparter til disse funktioner og til integration af sociale medier. Når du klikker “OK”, accepterer du brugen af cookies.
Læs mere om og køb adgang til LæseLeg
Indtast venligst dit brugernavn eller din e-mailadresse. Du vil modtage et link til at oprette en ny adgangskode via e-mail.
Få ny adgangskode Log ind
Tilmeld dig LæseLegs nyhedsbrev
Ja tak, jeg vil gerne modtage 4-6 årlige e-mails fra LæseLeg med inspiration, artikler og aktuelle kurser.